ടോപ്പട്ടോപ്പാ മലനിരകൾ

ടോപ്പട്ടോപ്പാ മലനിരകൾ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, വെഞ്ചുറാ കൗണ്ടിയിൽ, ഓജായി, സാന്താ പോളാ, ഫിൽമോർ എന്നിവയ്ക്കു വടക്കായി സ്ഥിതിചെയ്യുന്ന പർവത നിരകളാണ്. ഇവ തെക്കൻ കാലിഫോർണിയയിലെ ട്രാൻസ്വേർസ് നിരകളുടെ ഭാഗമാണ്.

 ഭൂമിശാസ്ത്രം 
സിയേറാ മാഡ്രെ മലനിരകളുടെ കിഴക്ക്, കിഴക്കുപടിഞ്ഞാറൻ ദിശയിലും സിയേറാ പെലോണ മലനിരകളുടെ പടിഞ്ഞാറേ ദിശയിലുമായാണ് ടോപ്പടോപ്പാ മലനിരകളുടെ സ്ഥാനം. ഈ മലനിരകളുടെ തെക്കുഭാഗത്തായി സാന്താ ക്ലാര നദീതടം സ്ഥിതിചെയ്യുന്നു. മലനിരകളിൽനിന്നുത്ഭവിക്കുന്ന നിരവധി അരുവികൾ സാന്താ ക്ലാരാ നദിയിലേയ്ക്കു പ്രവഹിക്കുന്നു. തോമസ് അക്വിനാസ് കോളേജിൽ നിന്ന് ഏകദേശം ആറ് മൈൽ വടക്കായുള്ള ഹൈൻസ് കൊടുമുടിയിൽ ഈ മലനിരകൾ  6,716 അടി (2,047 മീറ്റർ) ഉയരത്തിൽ എത്തുന്നു. ശൈത്യകാലത്ത് പതിവായി മഞ്ഞുവീഴ്ചയുണ്ടാകുന്നു. പർവതനിരകളിലെ ഒരേയൊരു പ്രധാന ജലസംഭരണി പീരു തടാകമാണ്.

 പ്രകൃതി ചരിത്രം 
ടോപ്പട്ടോപ്പാ മലനിരകൾ തെക്കൻ ലോസ് പഡ്രെസ് ദേശീയവനത്തിനുള്ളിലായാണ് സ്ഥിതിചെയ്യുന്നത്. സെസ്പെ വന്യപ്രദേശവും സെസ്പെ കൊണ്ടോർ സാങ്ച്വറിയും പ്രാഥമികമായി ടോപ്പടോപ്പാ മലനികളടുടെ താഴ്വാരത്തിലാണുള്ളത്. വംശനാശ ഭീഷണി നേരിടുന്ന കാലിഫോർണിയ കൊണ്ടോറുകൾ (ഒരു തരം കഴുകൻ) കാണപ്പെടുന്ന പ്രദേശത്തിന്റെ ഭാഗമാണ് അവ.

 ഉയരമുള്ള കൊടുമുടികൾ 

 ഹൈൻസ് പീക് - 6,716 അടി (2,047 മീറ്റർ)
 കോബിൾസ്റ്റോൺ മൌണ്ടൻ 6,699 അടി (2,041 മീറ്റർ)
 ടോപ്പാടോപ്പാ ബ്ലഫ് - 6,367 അടി (1941 മീറ്റർ)
 ചീഫ് പീക്ക് - 5,560+ അടി (1695+ മീറ്റർ)
 സാന്താ പോളാ പീക് - 4,957 അടിt (1.511 മീറ്റർ)
 നോർഡ്ഹോഫ് പീക് - 4,485 അടി (1,367 മീറ്റർ)

 സമീപത്തെ തിരശ്ചീന മലനിരകൾ 

 സാൻ എമിഗ്ഡിയോ മലനിരകൾ - വടക്ക്
 പൈൻ മൌണ്ടൻ റിഡ്ജ് - വടക്കും വടക്കുപടിഞ്ഞാറും
 സൾഫർ മൌണ്ടൻസ് (കാലിഫോർണിയ)- വടക്കുപടിഞ്ഞാറ്, ഒജായി താഴ്വരയ്ക്കു കുറുകേ
 സിയേറ മാഡ്ര മൌണ്ടൻസ് - പടിഞ്ഞാറ്
 സാന്താ യ്നെസ് മൌണ്ടൻസ് - തെക്കുപടിഞ്ഞാറ്
 സാന്താ സുസാന മൌണ്ടൻസ് - തെക്കുകിഴക്ക്
 സിയേറ പെലോണ മൌണ്ടൻസ് - കിഴക്ക്

 ഇതും കാണുക 

 സെസ്പെ ക്രീക്കിലെ മത്സ്യങ്ങൾ (കാലിഫോർണിയ)
 പിരു ക്രീക്ക്

 അവലംബം